Diari Oficial de la Generalitat Valenciana


Sumari del DOGV 3528, del 30-06-1999 (1999/5010)

RESOLUCIÓ de 10 de maig de 1999, del director general d'Obres Públiques, per la qual s'acorda la publicació de la concessió administrativa atorgada a la mercantil Varaderos y Talleres del Mediterráneo, SA, en el port de Burriana.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3528

Data del DOGV
:   30-06-1999

Secció del DOGV
:   III. CONVENIS I ACTES - D) CONCESSIONS ADMINISTRATIVES

Número del document
:   1999/5010


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 10 de maig de 1999, del director general d'Obres Públiques, per la qual s'acorda la publicació de la concessió administrativa atorgada a la mercantil Varaderos y Talleres del Mediterráneo, SA, en el port de Burriana. [1999/5010]
  
La resolució de la Direcció General d'Obres Públiques de data 5 de febrer de 1999 va atorgar a la mercantil Varaderos y Talleres del Mediterráneo, SA, una autorització per a l'ampliació de les instal·lacions que comprenen la concessió administrativa atorgada per Resolució de data 17 d'abril de 1987 i transferida a la mercantil Varaderos y Talleres del Mediterráneo, SA per resolució de la Direcció General d'Obres Públiques en data 19 de desembre de 1991, d'acord amb les condicions que s'indiquen en els plecs inserits a continuació:
  
I. Condicions generals
  
plec aprovat per Ordre d'1 d'agost de 1996, del conseller d'Obres Públiques, Urbanisme i Transports i publicat en el DOGV el 16 de setembre de 1996.
  
II. Condicions particulars
  
1.ª) Termini.
  
La vigència d'aquesta concessió finalitzarà el pròxim dia 21 d'abril de 2017, terme final del termini de 30 anys establert en la resolució de data 17 de març de 1987.
  
2.ª) Fiança definitiva:
  
5% del valor de les obres.
  
3.ª) Cànon.
  
a) Cànon per ocupació de 7.520 m² de superfície de terra: 1.504.000 PTA/any (9.039,22 euros).
  
b) Cànon per ocupació de 8.709 m² de superfície de mar: 174.180 PTA/any (1.046,84 euros).
  
c) Cànon per activitat comercial: 1.530.075 PTA/any (9.195,94 euros).
  
4.ª) Revisió del cànon.
  
El cànon podrà ser revisat per l'administració transcorreguts tres anys de la vigència de la concessió, i adaptar-lo a les variacions sofertes per l'IPC durant el mencionat període. Successivament cada tres anys es podrà repetir aquesta revisió amb els mateixos criteris.
  
III. Prescripcions tècniques de les obres
  
Generals:
  
1.ª) Les obres consistiran únicament en les autoritzades per aquesta resolució.
  
2.ª) En cap cas, la realització de tals obres implicarà variació en la superfície de la concessió, i no procedirà per tant la imposició de cànon addicional.
  
3.ª) Prèviament a l'inici de les obres s'alçarà acta de replanteig d'aquestes en presència de l'enginyer director del port.
  
4.ª) Concloses les obres igualment en presència del director del port s'alçarà acta en què es farà constar que l'obra realitzada es correspon exactament amb l'autoritzada.
  
5.ª) Les obres la realització de les quals s'autoritza revertiran a l'administració al terme del termini pel qual s'ha atorgat la concessió principal.
  
6.ª) Aquesta autorització no eximeix el sol·licitant d'obtenir els permisos, les llicències i les autoritzacions legalment procedents.
  
Particulars:
  
1.ª) Les obres es realitzaran d'acord amb el projecte d'Ampliació de varador en el port de Burriana, subscrit per l'enginyer J.M. Valverde amb data gener de 1998.
  
2.ª El termini d'execució de les obres s'estipula en tretze mesos.
  
3.ª Es donarà compliment a la prescripció de la Capitania Marítima de Castelló que a continuació es reprodueix:
  
"Per a complir el que disposa l'article 61 de la Llei 27/1972 de 24 de novembre de Ports de l'Estat i de la Marina Mercantil, a més dels dipòsits de recepció de combustible, olis i aigües brutes, que ja es consideren en el projecte, s'haurà de tenir en compte els mitjans necessaris per a prevenir els possibles vessaments, que en aquest cas podrien consistir en la instal·lació d'un bastiment de contenció, que cobresca les tres rampes, que haurà d'estar desplegat, i mitjans de succió disponibles per al seu ús en cas de vessament".
  
Aquesta resolució no posa fi a la via administrativa. Contra aquesta pot interposar-se recurs ordinari davant el conseller d'Obres Públiques, Urbanisme i Transports, en el termini d'un mes, comptador des de la data de la notificació d'aquesta, sense perjudici de la utilització per l'interessat de qualsevol altre recurs que s'estime oportú.